el el el el el el el el el el el en el el el el el en el el ru el pt el en el el el en ru el el en el en el en el el el el el en el el el el el el el el el el el el el el el el el el el el el el el el el el el el el el en en en en en en en fr en en el el el el el el el el el el el el el en el el el hbs_lat el el el el el el el el en en el el el en en en el el el el el en el el el en el el el el el el el el el el en el el el el el el el el el el el el el
Τα Windows 10 είναι ένα λειτουργικό σύστημα της Microsoft για υπολογιστές, τα οποία κυκλοφόρησαν επισήμως στις 29 Ιουλίου του 2015[2] και αποτέλεσαν το νεότερο λειτουργικό σύστημα της εταιρίας μέχρι τις 5 Οκτωβρίου 2021, όπου και κυκλοφόρησε η επόμενη έκδοση των Windows, τα Windows 11[3]. Η πρώτη παρουσίαση των Windows 10 έγινε στις 30 Σεπτεμβρίου 2014, ενώ η δοκιμαστική έκδοση κυκλοφόρησε 1 μέρα αργότερα, στις 1 Οκτωβρίου 2014. Κατά τη διάρκεια του πρώτου έτους που ήταν διαθέσιμα τα Windows 10, προσφέρονταν χωρίς χρέωση για τους χρήστες των Windows 7 και Windows 8.1[4], όμως μπορεί ακόμα ο χρήστης να χρησιμοποιήσει κλειδί αριθμού προϊόντος από τις παραπάνω εκδόσεις είτε κατά τη διάρκεια μιας καθαρής εγκατάστασης είτε κατά την ενεργοποίηση μιας υπάρχουσας εγκατάστασης.
Στιγμιότυπο των Windows 10 που απεικονίζει το Μενού Έναρξης και το Κέντρο Ενεργειών
C, C++, C Sharp, Assembly
Για την εγκατάσταση απαιτούνται το λιγότερο 4 GB
Trialware,[1] Microsoft Software Assurance, MSDN subscription, DreamSpark
Ο στόχος της Microsoft για τα Windows 10 είναι να δημιουργήσει ένα λειτουργικό σύστημα για PC, laptops, tablets, smartphones και Xbox One, καθώς και νέες κατηγορίες προϊόντων, όπως το Surface Hub και Microsoft HoloLens.[5] Για τη βελτίωση της εμπειρίας των χρηστών με πληκτρολόγιο και ποντίκι, η Microsoft επαναφέρει στα Windows 10 το μενού Έναρξη στην επιφάνεια εργασίας (με νέα εμφάνιση και δυνατότητες) και ένα σύστημα εικονικών επιφανειών εργασίας (Task View), και επιτρέπει στους χρήστες να τρέξουν τις εφαρμογές του Windows Store μέσα από την επιφάνεια εργασίας των Windows, καθώς και στη λειτουργία πλήρους οθόνης. Επίσης ο Internet Explorer θα παραμείνει στο λειτουργικό αλλά ο προεπιλεγμένος περιηγητής στο διαδίκτυο θα είναι ο Microsoft Edge.
Τα Windows 10 είναι η τελευταία έκδοση των Windows, όπως είπε ο Τζέρρι Νίξον, ένας προγραμματιστής της Microsoft, και μετά θα υπάρξουν μόνο αναβαθμίσεις καθώς η Microsoft σκοπεύει να μετατρέψει το λειτουργικό της σύστημα σε κάτι που η ίδια αποκαλεί WaaS (Windows as a Service), μια τροποποιημένη ονομασία για το SaaS.[6][7][8] Ωστόσο, προέκυψε εικασία για μια νέα έκδοση ή έναν επανασχεδιασμό των Windows μετά από μια λίστα εργασιών που αναφέρεται σε μια "αναζωογόνηση" των Windows. Μια οπτική ανανέωση για Windows, που αναπτύχθηκε με το κωδικό όνομα "Sun Valley", δημιουργήθηκε για τον εκσυγχρονισμό του περιβάλλοντος εργασίας χρήστη του συστήματος που ονομάζονταν Windows 11.
Για τα Windows 10, υπάρχουν αρκετές αναφορές[9] οι οποίες καταγγέλλουν το γεγονός πως η Microsoft συλλέγει πληροφορίες για το πως χρησιμοποιούν οι χρήστες το λειτουργικό σύστημα, ποιες ιστοσελίδες έχουν επισκεφθεί και ακόμη τι αρχεία έχουν κατεβάσει από το παγκόσμιο ιστό, τα οποία είτε χρησιμοποιούν για να βελτιώσουν τις υπηρεσίες των Windows είτε τα πωλούν σε διαφημιστές. Το τελευταίο μάλιστα, έχει γίνει αισθητό καθώς στις τελευταίες εκδόσεις των Windows 10, υπάρχουν διαφημίσεις για εφαρμογές στο Start Menu του λειτουργικού. Πολλοί είναι οι χρήστες οι οποίοι αρνούνται να αναβαθμίσουν το σύστημά τους σε Windows 10 καθώς φοβούνται πως θα χάσουν κάθε προσωπική τους ελευθερία. Η Microsoft έχει απαντήσει[10] δημόσια για το θέμα ιδιωτικότητας των Windows 10 και ισχυρίζεται πως τα στοιχεία είναι ανώνυμα, ενώ δε στοχεύουν στη παρακολούθηση του χρήστη παρά μόνο στη βελτίωση των υπηρεσιών.
Αρκετοί είναι οι καταναλωτές, οι οποίοι παρόλο που δεν έδωσαν τη συγκατάθεσή τους για αναβάθμιση του υπολογιστικού τους συστήματος σε Windows 10, η Microsoft αναβάθμισε το σύστημα τους μέσω του Windows Update. Αυτό, συμβαίνει καθώς σε αδιάφορες στιγμές στην επιφάνεια εργασίας των Windows 7 και Windows 8.1 εμφανίζεται ένα παράθυρο το οποίο ρωτά αν θέλει ο χρήστης να αναβαθμίσει τον υπολογιστή του. Αν αυτό το παράθυρο δεν δεχθεί αλληλεπίδραση μέσα σε ένα σύντομο χρονικό διάστημα, τότε η εφαρμογή GWX.exe που ευθύνεται για την αναβάθμιση σε Windows 10, κατεβάζει το αρχείο εγκατάστασης και σε ανύποπτο χρόνο προχωρά αυθαίρετα στην εφαρμογή του. Μάλιστα, εξοργισμένος καταναλωτής προχώρησε ακόμη και σε μήνυση κατά της Microsoft για την αυθαίρετη αναβάθμιση και κέρδισε τη δίκη.[11]
2 Αφαίρεση των Windows Media Center
Η πρώτη δωρεάν δοκιμαστική έκδοση των Windows 10 με το όνομα "Windows Technical Preview" κυκλοφόρησε την 1 Οκτωβρίου 2014, η οποία απευθύνεται στους λάτρεις των δοκιμαστικών εκδόσεων των Windows και στους εταιρικούς χρήστες. Οι χρήστες που θέλουν να ενταχθούν στο πρόγραμμα "Windows Insider" θα λαμβάνουν περιστασιακά αυτόματες ενημερώσεις για τα Windows 10 (Technical Preview). Με αυτό τον τρόπο η Microsoft συλλέγει πληροφορίες από τους χρήστες σχετικά με αλλαγές που θέλουν να πραγματοποιηθούν στα Windows. Έτσι, συμβάλλουν στην ανάπτυξη των Windows 10.
Τα Windows 10 κυκλοφόρησαν στους κατασκευαστές τον Ιούνιο του 2015[12] και για το κοινό στις 29 Ιουλίου του 2015.[2] Ενώ προηγούμενες πηγές ανέφεραν ότι θα κυκλοφορούσαν στα τέλη του 2015 και στους κατασκευαστές τον Ιούνιο, επειδή η Microsoft ήθελε οι συσκευές με Windows 10 να κυκλοφορήσουν εγκαίρως για την εμπορική περίοδο "επιστροφής στο σχολείο" στη Βόρεια Αμερική και στο Ηνωμένο Βασίλειο, η οποία παραδοσιακά εμπίπτει κατά τη διάρκεια του Αυγούστου και του Σεπτεμβρίου.[4][13][14][15] Στο λιανικό εμπόριο, οι τιμές πώλησης των Windows 10 είναι παρόμοιες με των Windows 8, με την έκδοση Home να διατίθεται στα $119, και η Pro στα $199. Η άδεια Windows 10 Pro Pack κοστίζει $99 και επιτρέπει την αναβάθμιση από Windows 10 Home σε Windows 10 Pro.[16][17] Η Microsoft έχει επίσης καταθέσει αίτηση για ένα εμπορικό σήμα, το "Windows 365", γεγονός που υποδηλώνει ότι η εταιρεία μπορεί να αναπτύξει προϊόν των Windows βασισμένο σε συνδρομή.[12][18][19][20]
Το λειτουργικό σύστημα είναι διαθέσιμο σε 190 χώρες και σε 111 γλώσσες κατά την έναρξη διάθεσης, καθώς και στο πλαίσιο των προσπαθειών για την «επαναπροσέγγιση» των χρηστών στην Κίνα, η Microsoft ανακοίνωσε ότι θα συνεργαστεί με την Qihoo και την Tencent για να βοηθήσουν στην προώθηση και τη διανομή των Windows 10 στην Κίνα, και ότι η κινεζική εταιρεία κατασκευής PC Lenovo θα παρέχει βοήθεια στα κέντρα εξυπηρέτησης και στα καταστήματα λιανικής πώλησης για να βοηθήσει τους χρήστες κατά την αναβάθμιση σε Windows 10.[12][21][22]
Οι χρήστες θα είναι σε θέση να αναβαθμίσουν το λειτουργικό τους σύστημα μέσω του Windows Update· η εν λόγω διαδικασία απαιτεί τα Windows 7 με εγκατεστημένο το SP1 (Service Pack 1) ή τα Windows 8.1.[23] Μια ξεχωριστή ενημέρωση με «κάποιες» από τις αλλαγές των Windows 10 έχει προγραμματιστεί και για τα Windows RT· ως εκ τούτου, η Microsoft δεν θεωρεί επίσημα ότι αυτές οι συσκευές θα είναι συμβατές με τα Windows 10.[23][24]
Τον Οκτώβριο του 2018 η Microsoft διέθεσε την έκδοση 1809 ή αλλιώς "Windows 10 October 2018 Update" που θα έφερνε νέες δυνατότητες στα Windows 10[25]. Όμως, η ενημέρωση δημιούργησε προβλήματα σε 500 χρήστες με το να χαθούν έγγραφα τους και συγκεκριμένα από τους φακέλους "Έγγραφα" (Documents) και "Μουσική" (Music). Η Microsoft σταμάτησε την ενημέρωση παγκοσμίως[26][27][28]. Η ενημέρωση τελικά διατέθηκε ξανά στην κυκλοφορία στις 13 Νοεμβρίου 2018[29] σε ορισμένους υπολογιστές, ενώ η γενική κυκλοφορία της ξεκίνησε στις 18 Δεκεμβρίου 2018[30].
Κατά τη διάρκεια του πρώτου χρόνου της διαθεσιμότητας, οι άδειες αναβάθμισης για τα Windows 10 ήταν διαθέσιμες χωρίς χρέωση για τις επιλέξιμες εκδόσεις λιανικής των Windows 7 και Windows 8.1.[18] Οι χρήστες των Windows 8 μπορούν να κάνουν αναβάθμιση στα Windows 10, αφού πρώτα κάνουν ενημέρωση στα Windows 8.1.[17] Επίσης η Microsoft παρέχει δωρεάν αναβάθμιση μετά στις 29 Ιουλίου 2016 για τα άτομα που χρησιμοποιούν βοηθητικές τεχνολογίες.
Πίνακας Αναβάθμισης στα Windows 10
(για το πρώτο έτος της διαθεσιμότητας τους)[31]
Επιλέξιμες εκδόσεις αναβάθμισης των Windows 10
Windows 7 Home Basic
Windows 7 Home Premium
Windows 8.1 with Bing
Οι εταιρικοί πελάτες υπό ενεργή σύμβαση Εξασφάλισης Αναβάθμισης Λογισμικού (SA) με τη Microsoft δικαιούται να λάβουν τα Windows 10 Enterprise στο πλαίσιο των υφιστάμενων όρων τους, πράγμα το οποίο γινόταν και με τις προηγούμενες εκδόσεις των Windows. Οι εταιρικοί πελάτες των οποίων η σύμβαση έχει λήξει δεν έχουν δικαίωμα αναβάθμισης. Αυτό ισχύει και για όλους τους χρήστες που τρέχουν μη γνήσια αντίγραφα των Windows.[12][18][19][32][33]
Κύριο λήμμα: Ιστορικό εκδόσεων των Windows 10
Οι αναβαθμισμένες εκδόσεις των Windows 10 θα κυκλοφορούν περιστασιακά και θα περιέχουν νέα χαρακτηριστικά και άλλες σημαντικές βελτιώσεις. Ο ρυθμός με τον οποίο θα λαμβάνονται οι αναβαθμίσεις εξαρτάται από ποια ρύθμιση έχει επιλεγεί. Η επιλογή "Fast ring" είναι για συνεχείς αναβαθμίσεις και η επιλογή "Slow ring" για πιο περιστασιακές αναβαθμίσεις.
Αφαίρεση των Windows Media CenterΕπεξεργασία
Η εφαρμογή Windows Media Center δεν είναι διαθέσιμα στα Windows 10, όπως ανακοινώθηκε από την Microsoft λόγω μειωμένης χρήσης της. Πολλοί χρήστες των Windows διαμαρτυρήθηκαν για την αφαίρεση της εφαρμογής. Όμως, υπάρχει ένας τρόπος να εγκαταστήσουμε την εφαρμογή Windows Media Center στα Windows 10 από την κοινότητα των χρηστών των Windows 10.
Οι βασικές απαιτήσεις συστήματος για την εγκατάσταση των Windows 10 είναι οι ίδιες με τα Windows 8.1, ωστόσο ορισμένοι παλαιότεροι επεξεργαστές 64-bit μπορεί να μην τα υποστηρίξουν.
1 GHz ή ταχύτερος
1 GB για την έκδοση 32-bit
2 GB για την έκδοση 64-bit
Συσκευή γραφικών DirectX 9 με WDDM 1.0 ή ανώτερο πρόγραμμα οδήγησης
1024×768 pixel για το άνοιγμα των εφαρμογών του Windows Store.
↑ «Windows 10». Windows Evaluations. Microsoft. Ανακτήθηκε στις 27 Νοεμβρίου 2015.
↑ 2,0 2,1 «Hello World: Windows 10 Available on July 29 - Windows Experience BlogWindows Experience Blog». blogs.windows.com (στα Αγγλικά). Ανακτήθηκε στις 8 Οκτωβρίου 2018.
↑ «Τα Windows 11 κυκλοφορούν σήμερα και είναι δωρεάν». Τα Windows 11 κυκλοφορούν σήμερα και είναι δωρεάν (στα Αγγλικά). Ανακτήθηκε στις 11 Οκτωβρίου 2021.
↑ 4,0 4,1 «Windows 10 free for all Windows 8.1 and 7 users for first year after release [Updated»] (στα αγγλικά). Ars Technica. https://arstechnica.com/gadgets/2015/01/windows-10-free-for-all-windows-8-1-and-windows-7-users-for-first-year/. Ανακτήθηκε στις 2018-10-08.
↑ pathfinder.gr: Στέλεχος Microsoft: "Tα Windows 10 θα είναι και τα τελευταία"
↑ matrix24: Μετά τα Windows 10 θα υπάρξουν μόνο αναβαθμίσεις
↑ newsit.gr: Τα Windows 10 είναι τα τελευταία Windows που θα δούμε;
↑ 12,0 12,1 12,2 12,3 «Windows 10 will be a free upgrade for all users worldwide [Updated]». Ars Technica. Ανακτήθηκε στις 18 Μαρτίου 2015.
↑ «Windows 10: Microsoft hits a turbo button to get back to business». The Verge. Ανακτήθηκε στις 1 Οκτωβρίου 2014.
↑ «Final version of Windows 10 set to be release in June». TechRadar. Future Publishing. Αρχειοθετήθηκε από το πρωτότυπο στις 6 Μαρτίου 2015. Ανακτήθηκε στις 4 Μαρτίου 2015.
↑ «Microsoft will reportedly release Windows 10 RTM in June». Networkworld. IDG. Ανακτήθηκε στις 4 Μαρτίου 2015.
↑ «Microsoft prices Windows 10 licenses at $119 for Home, $199 for Pro». CNET. CBS Interactive. Ανακτήθηκε στις 1 Ιουνίου 2015.
↑ 17,0 17,1 «Details of free Windows 10 update become a little clearer, but questions remain». Ars Technica. CBS Interactive. Ανακτήθηκε στις 21 Μαΐου 2015.
↑ 18,0 18,1 18,2 «What Windows as a Service and a "free upgrade" mean at home and at work». Ars Technica. Ανακτήθηκε στις 1 Φεβρουαρίου 2015.
↑ 19,0 19,1 «Windows 10 will be a free upgrade for Windows 7 and Windows 8 users». PCWorld. IDG. Ανακτήθηκε στις 22 Ιανουαρίου 2015.
↑ Warren, Tom. «Why Microsoft is calling Windows 10 'the last version of Windows'». Verge. Ανακτήθηκε στις 10 Μαΐου 2015.
↑ «Microsoft says Windows 10 could ship this summer, and new features keep coming». PC World. Ανακτήθηκε στις 18 Μαρτίου 2015.
↑ «Windows 10 will be free for software pirates». The Verge. Ανακτήθηκε στις 18 Μαρτίου 2015.
↑ 23,0 23,1 Bott, Ed. «Windows 10 to launch 'this summer' with free upgrades even for pirated copies». ZDNet. Ανακτήθηκε στις 18 Μαρτίου 2015.
↑ «Microsoft's Windows RT isn't dead ... yet». CNET. CBS Interactive. Ανακτήθηκε στις 21 Ιανουαρίου 2015.
↑ «Άρχισε η νέα μεγάλη αναβάθμιση Οκτωβρίου των Windows 10». ProtoThema. https://www.protothema.gr/technology/article/826547/arhise-i-nea-megali-anavathmisi-oktovriou-ton-windows-10/. Ανακτήθηκε στις 2018-10-08.
↑ «Microsoft: Πρόβλημα με την αναβάθμιση των Windows 10 - «Εξαφανίζονται» αρχεία». ProtoThema. https://www.protothema.gr/technology/article/827667/microsoft-provlima-me-tin-anavathmisi-ton-windows-10-exafanizodai-arheia/. Ανακτήθηκε στις 2018-10-08.
↑ «Σταμάτησε την αναβάθμιση των Windows 10 σε όλο τον κόσμο η Microsoft | Kathimerini». http://www.kathimerini.gr/988729/article/texnologia/computers/stamathse-thn-anava8mish-twn-windows-10-se-olo-ton-kosmo-h-microsoft. Ανακτήθηκε στις 2018-10-08.
↑ «Microsoft: Σταματά η αναβάθμιση των Windows 10 λόγω προβλημάτων». www.zougla.gr. Ανακτήθηκε στις 8 Οκτωβρίου 2018.
↑ «Windows 10 Update History». support.microsoft.com. Ανακτήθηκε στις 21 Ιανουαρίου 2019.
↑ «Microsoft Re-Re-Releases the Windows 10 October 2018 Update». Tom's Hardware (στα Αγγλικά). 18 Δεκεμβρίου 2018. Ανακτήθηκε στις 21 Ιανουαρίου 2019.
↑ Thurrot, Paul (1 Ιουνίου 2015). «Windows 10 Upgrade Matrix: Which Version You Get For Free». thurrot.com. Petri. Ανακτήθηκε στις 1 Ιουνίου 2015.
↑ «Genuine Windows and Windows 10». Windows Blog. Microsoft. Ανακτήθηκε στις 16 Μαΐου 2015. While our free offer to upgrade to Windows 10 will not apply to Non-Genuine Windows devices
↑ «The Windows 10 free upgrade for pirates: More confusing than it seems». Ars Technica. Ανακτήθηκε στις 19 Μαρτίου 2015.